
Vadovaudamasis Lietuvos Respublikos Biudžetinių įstaigų įstatymu, Telšių rajono savivaldybės priešgaisrinės tarnybos nuostatais, patvirtintais Telšių rajono savivaldybės tarybos  2009 m. rugsėjo 24 d. sprendimu Nr. T1-359 ir Lietuvos Respublikos priešgaisrinės saugos įstatymo (2014 m. lapkričio 13 d. įstatymo Nr. XII-1330 redakcija) 7 straipsnio 1 dalies 14 punktu, bei Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2015 m. gruodžio mėnesio 29 d. Nr.1-396 įsakymu: 
1. T v i r t i n u Telšių rajono savivaldybės priešgaisrinės tarnybos pajėgų išsiuntimo į įvykio vietą organizavimo ir jų statusų pakeitimo tvarkos aprašą (toliau – Aprašas) (pridedama).
2. N u s t a t a u, kad šis įsakymas įsigalioja 2016 m. vasario 1 d.



                     Direktorius                                                                            	Rimas Radavičius
















 								PATVIRTINTA
Telšių rajono savivaldybės 
priešgaisrinės tarnybos direktoriaus
2016 m. sausio 29 d.
įsakymu Nr. PTĮ-308
		

TELŠIŲ RAJONO SAVIVALDYBĖS PRIEŠGAISRINĖS TARNYBOS PAJĖGŲ IŠSIUNTIMO Į ĮVYKIO VIETĄ ORGANIZAVIMO IR JŲ STATUSŲ PAKEITIMO TVARKOS APRAŠAS


I SKYRIUS
BENDROSIOS NUOSTATOS

1. Telšių rajono savivaldybės priešgaisrinės tarnybos pajėgų išsiuntimo į įvykio vietą organizavimo ir jų statusų pakeitimo tvarkos aprašas (toliau – Aprašas) nustato priešgaisrinių gelbėjimo pajėgų išsiuntimo į įvykio vietą, kai jas išsiunčia Bendrasis pagalbos centras (toliau – BPC), ir jų statusų pakeitimo tvarką.
2. Apraše vartojamos sąvokos atitinka Lietuvos Respublikos priešgaisrinės saugos įstatyme, Lietuvos Respublikos civilinės saugos įstatyme ir kituose teisės aktuose apibrėžtas sąvokas.


II SKYRIUS
TELŠIŲ RAJONO SAVIVALDYBĖS PRIEŠGAISRINĖS TARNYBOS BUDINČIŲ PAMAINŲ IŠSIUNTIMO Į ĮVYKIO VIETĄ ORGANIZAVIMAS

3. Pagrindinė ryšio sistema, skirta tarnybos budinčioms pamainoms apie išvykimą į įvykio vietą informuoti, yra judrusis (mobilusis) telefono ryšys, rezervinė ryšio sistema – fiksuotas telefono ryšys. Tarnybos direktorius turi užtikrinti, kad tarnybos ugniagesių komandų (toliau – UK) budinčių pamainų darbuotojai informacijai apie įvykį perduoti būtų visą laiką pasiekiami judriuoju (mobiliuoju) telefono ryšiu arba fiksuotu telefono ryšiu.
4. BPC pareigūnas (darbuotojas), atliekantis operatyvųjį pajėgų valdymą, judriuoju (mobiliuoju) telefono ryšiu arba fiksuotu telefono ryšiu perduoda balsu pranešimą apie išvykimą į įvykio vietą savivaldybės priešgaisrinės tarnybos ugniagesių komandai ir praneša:
4.1.  kuri transporto priemonė turi išvykti;
4.2. kokiu adresu turi išvykti (kai nėra tikslaus adreso, apibūdinama įvykio vieta); 
4.3. koks įvykio pobūdis.


III SKYRIUS
SAVANORIŲ UGNIAGESIŲ IŠSIUNTIMO Į ĮVYKIO VIETĄ ORGANIZAVIMAS

5. Savanorių ugniagesių veiklos organizatorius – Telšių rajono savivaldybės priešgaisrinė tarnyba (toliau – Telšių raj. SPT), turi paskirti asmenį, atsakingą už savanorių ugniagesių informavimą (toliau – asmuo, atsakingas už savanorių ugniagesių informavimą), kuriam BPC pareigūnas (darbuotojas), atliekantis operatyvųjį pajėgų valdymą, turės perduoti informaciją apie įvykį.
6. Pagrindinė ryšio sistema, skirta savanoriams ugniagesiams apie išvykimą į įvykio vietą informuoti, yra judrusis (mobilusis) telefono ryšys, rezervinė ryšio sistema – fiksuotas telefono ryšys.
7. Savanorių ugniagesių veiklos organizatoriai turi užtikrinti, kad asmuo, atsakingas už savanorių ugniagesių informavimą apie išvykimą į įvykio vietą, būtų visą laiką pasiekiamas judriuoju (mobiliuoju) telefono ryšiu arba fiksuotu telefono ryšiu.
8. BPC pareigūnas, atliekantis operatyvųjį pajėgų valdymą, judriuoju (mobiliuoju) telefono ryšiu arba fiksuotu telefono ryšiu perduoda balsu pranešimą apie išvykimą į įvykio vietą asmeniui, atsakingam už savanorių ugniagesių informavimą, ir praneša:
8.1. kokiu adresu turi išvykti (kai nėra tikslaus adreso, apibūdinama įvykio vieta);
8.2. koks įvykio pobūdis. 
9. Asmuo, atsakingas už savanorių ugniagesių informavimą, gavęs iš BPC pranešimą apie išvykimą į įvykio vietą, informuoja savo savanoriškos ugniagesių organizacijos savanorius ugniagesius apie išvykimą į įvykio vietą.

